Yemma-as n yesli akk d ttemḥanit-is ad magrent tislit s tbuqalt n waman d ttɣarbalt teccur d ibawen n tefsut, iḥbuben, irden, lesfenǧ akk d tmellalin tuftilin, yal taɣawsa tesɛa anamek akked lfal-is, ibawen n tefsut ad d-ǧuǧgen wussan-nsen, iḥbuben d ussan ziḍen, irden d lfuttuê ad d-tesɛu teslit arrac, lesfenǧ ad yettali ccan-is deg uxxam-is am temtunt, timellalin ad tefti. Tamɣart-is ad as-tessew aman i teslit s wurawen-is tlata tikal wa adas-tini «swiɣ-am deg urawen-iw ad ttettaɣeḍ awal-iw». Tislit ad tveggar tlata wurawen n lɛada d tlata wurawen n wamen ɣer defir-s. Ayen ad yegrin deg tɣerbalt ad ten-tejmaɛ temɣart iwakken azeka-nni ad tniwel-yis-sen teslit imensi, s tugget sewwa-yent-d berkukes iwakken ad d-ftint, neɣ aten-tezraɛ akken ad d-temɣi deg uxxam-is. Mi id tewweḍ teslit ɣer wemnar n tewwurt ad d-tger aḍar-is s daxxel n tarbut n waman ideg i tella tgersa ad tt-id-ḍegger ɣer wemnar akken ad d-tilli am nneɛma yerna ad treûûi deg uxxam-is (tagersa d tin isi kerzen nneɛma), ma d aman akken ad glun s ugefur u ad tilli deg laman. Tislit ad tewwet igig ɣer wemnar n tewwurt d asfilet ad temɣi deg uxxam-is. Uqbel ad tekcem teslit ɣer uxxam, tamɣart ad as tger agus akken att-id-ccud ɣur-s. Mi ara tekcem ɣer daxel n wexxam ad d-teqim ɣer tesga n uzeîîa neɣ n tafet yal yiwen amek id as–yeqqar, ad tqabel tawwurt s wudem-is, iwakken ad tt-id-magren wussan yelhan. Sin ɣars ad as-d-fkent tamellat ad d-tt-twet ɣer tesga d asfilet akken att-idmagren wussan imellalen. Mi teqqim cituḥ ger imeɛraḍen ad d-talli ɣer teɛrict ḥalama d azekka-nni ṣbeḥ.